బాదేపల్లి

బాదేపల్లి, తెలంగాణ రాష్ట్రం, మహబూబ్ నగర్ జిల్లా, జడ్చర్ల మండలం లోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత మహబూబ్ నగర్ జిల్లా లోని ఇదే మండలంలో ఉండేది.   2015లో బాదేపల్లి పురపాలకసంఘంగా ఏర్పడింది. ఈ పట్టణం జడ్చర్లకు జంట పట్టణంగా కొనసాగుతుంది. పేరుకు రెండూ వేర్వేరుగా ఉన్ననూ భౌగోళికంగా కల్సే ఉన్నాయి.  విద్య, వ్యాపారం పరంగా ఇది బాగా అభివృద్ధి చెందింది. జడ్చర్ల పేరుతో రైల్వే స్టేషను ఇక్కడే ఉంది.

శ్రీ వాసవి కన్యకా పరమేశ్వరి దేవస్థానం
శ్రీ కన్యకా పరమేశ్వరీ మాత ఆలయం:- ఈ ఆలయం మహిమాన్వితాలకు నెలవుగా భాసిల్లుతోంది. సర్వసంపదలకూ అధిపతియైన కుబేరుడే, తనకు ఒక పుత్రిక కావాలని తపస్సుచేయడం, పెనుగొండరాజు కుసుమగుప్తుడిగా కుబేరుడు జన్మించి, పార్వతీదేవినే పుత్రికగా పొంది, ఆ తల్లి వాసవీ దేవిగా పెరిగి పెద్దదై, భౌతికసుఖదుఖాలకు, దుర్మార్గులకు తలవంచనని నిరూపిస్తూ, కలియుగంలో ధర్మ సంరక్షణా ప్రయత్నంలో, ఆత్మార్పణం చేసుకున్న పవిత్రురాలు ఈజగన్మాత. ఆతల్లి వైశ్యుల కులదేవతగా, భక్తుల పూజలందుకుంటుంది.

విద్యాసంస్థలు

 విశ్వవికాస్ జూనియర్ కళాశాల ( స్థాపన: 1996-1997 ) 

 డాక్టర్ బి.ఆర్.ఆర్.ప్రభుత్వ డిగ్రీ & పోష్టు గ్రాడ్యేట్ కళాశాల.

మూలాలు

వెలుపలి లింకులు 

మహబూబ్ నగర్ జిల్లా పట్టణాలు